ایستانبول-دا 30-و پولیس اولماقلا 38 نفرین شهید اولدوغو و 155 نفرین یارالاندیغی چئویک پولیس قوه‌سینه قارشی حیاتا کئچیریلن خاین ترور سالدیریسی مختلیف شهرلرده تشکیل ائدیلن یورویوش و مطبوعات آچیقلاما‌لاری ایله پیسلندی. اللرینده تورک بایراق‌لاری ایله یوروشه قاتیلان وطنداش‌لار ترورو لعنتله دیلر.
آدی یامان‌دان توکات-ا، بالیکسیر-دن ماردین-ه، الازیغ-‌دان کونیا-یا مختلیف شهرلرده اللرینده تورک بایراق‌لاری ایله  مئیدانلارا آخین ائدن  وطنداش‌لار ترورو لعنتله دیلر.
ترورا قارشی بیر اورک اولان وطنداش‌لار شهیدلر اوچون دعا ائتدی، ترورو لعنتله‌ین شعارلار سسلندیریلدی.
توکات-دا قاضی عثمان پاشا استادیومو قارشی‌سیندا بیر آرایا گلن وطنداش‌لار، ترورو لعنتله‌دیلر. اللرینده تورک بایراق‌لاری و ارزلرله قاضی عثمان پاشا بلوارین‌داکی علی پاشا مسجیدینه دوغرو گئدن وطنداش‌لار، "پولیسه اوزانان اللر قیریلسین" و "شهیدلر اؤلمز وطن بؤلونمز" شکلینده شعارلار سسلندیریلر.
الازیغ-دا سوسیال مئدیا اوزرین‌دن ارتباط قوروب بیر یئره گلن وطنداش‌لار، اللرینده تورک بایراق‌لاری ایله یورویوشه قاتیلان وطنداش‌لار ایستانبول‌داکی ترور سالدیریسینا رئاکسیا گؤستردیلر.
ایستانبول-دا عدالت و اینکیشاف پارتیسی‌نین ایستانبول ایل تشکیلاتی، تورکیه دئموکراسی پلاتفورمو، ایستانبول تیجارت اوداسی ایله قادین و دئموکراسی درنه ینین ده آرا‌لاریندا اولدوغو سیویل توپلوم تشکیلاتی عضو‌لری بشیکتاش-دا حیاتا کئچیریلن ترورو لعنتله‌دی.
